《十二时慢 和鹤林靖韵》
清代·沈曾植

木兰花，玉溪悟后，的的假中不二。秋思耗，悲来笑矣。

露滴幻香二蕊。汉国山河，秦关明月，楚客回风意。

咽竞气。千载缠绵，鬼带殇戈，莫近汨罗宵济。

夜向晨，斗杓酹地，星霣吠流离碎。如此江山，适来夫子，郁㱅钟山翠。

问归人归未，不是漆园早计。

大明王，西飞孔雀，覆遍光明金翅。一念千年，十身九界，云海搴衣至。

任蟪蛄朝菌，斗诤黄帝岁，此心不去，也非来薏，妙莲华里。

作者简介：沈曾植（1850--1922），浙江嘉兴人。字子培，号巽斋，别号乙盫，晚号寐叟，晚称巽斋老人、东轩居士，又自号逊斋居士、癯禅、寐翁、姚埭老民、乙龛、余斋、轩、持卿、乙、李乡农、城西睡庵老人、乙僧、乙穸、睡翁、东轩支离叟等。他博古通今，学贯中西，以“硕学通儒”蜚振中外，誉称“中国大儒”。